CELEX: 62016TN0919
Language: et
Date: 2016-12-28 00:00:00
Title: Kohtuasi T-919/16: 28. detsembril 2016 esitatud hagi – Collins versus parlament

6.3.2017   
            
            
               ET
            
            
               Euroopa Liidu Teataja
            
            
               C 70/23
            
         28. detsembril 2016 esitatud hagi – Collins versus parlament
   (Kohtuasi T-919/16)
   (2017/C 070/32)
   Kohtumenetluse keel: inglise
   
      Pooled
   
   
      Hageja: Jane Maria Collins (Hotham, Ühendkuningriik) (esindaja: advokaat I. Anderson)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi 25. oktoobri 2016. aasta otsus mitte kaitsta hageja immuniteete ja privileege,
            
         
               —
            
            
               teha otsus hageja nõude kohta, et parlament kaitseks tema immuniteete ja privileege Euroopa Liidu privileegide ja immuniteetide protokolli artikli 8 alusel,
            
         
               —
            
            
               hüvitada otsusega hagejale tekitatud mittevaraline kahju,
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja neli väidet.
   
               1.
            
            
               Esimene väide, et rikutud on Euroopa inimõiguste konventsiooni artiklit 6, Euroopa Parlamendi õiguskomitee ja Euroopa Parlament ei ole hinnanud hageja esitatud tõendeid.
            
         
               2.
            
            
               Teine väide, et rikutud on Euroopa inimõiguste konventsiooni artiklit 6, kuna Euroopa Parlamendi õiguskomitee ja Euroopa Parlament ei ole piisavalt põhjendanud oma otsust mitte kaitsta hageja immuniteete ja privileege Euroopa Liidu privileegide ja immuniteetide protokolli artikli 8 alusel.
            
         
               3.
            
            
               Kolmas väide, et rikutud on Euroopa inimõiguste konventsiooni artikleid 6 ja 11, kuna Euroopa Parlamendi õiguskomitee ja Euroopa Parlament ei ole korraldanud erapooletut ärakuulamist.
            
         
               4.
            
            
               Neljas väide, et Euroopa Parlamendi õiguskomisjon ja Euroopa Parlament on oluliselt õigusnormi rikkunud.